Aerosmith
Aerosmith est grex musicus cui genus hard rock proprium est. Grex a Stephano Tyler, Iosepho Perry et Thoma Hamilton anno 1970 in Massachusetta institutus est. Iam eodem anno Iosephus Kramer (tympana) et Brad Whitford (cithara) gregi se adiunxerunt. Quo facto Aerosmith gratiam auditorum inire coepit. Anno 1972 grex de musica disco imprimenda et divulganda pactus est cum Columbia Records, societate editoria. Proximo anno grex primum edidit album quod simpliciter Aerosmith inscribitur. Adhuc hodie 140 000 000 copias alborum suorum vendidit.